Lauri Lepik

Lauri Lepik (sündinud 14. oktoobril 1960) on eesti diplomaat ja riigiametnik.

Ta on lõpetanud Tallinna 7. Keskkooli. 1985. aastal lõpetas ta Tallinna Pedagoogilise Instituudi raamatukogunduse ja bibliograafia eriala diplomitööga "Andmebaaside kasutamine keskkonnakaitsealases infoteeninduses".E-kataloog ESTER 2003. aastal sai poliitikateaduste magistrikraadi Humboldti Ülikoolis Saksamaal.

Aastatel 1987–1992 oli ta Eesti Rahvusraamatukogu teadusdirektor.Raamatukogu 4/1991 Oli taasloodud Eesti Raamatukoguhoidjate Ühingu juhatuse liige. Aastatel 1992–1995 töötas Riigikantseleis.NATO. Who is who. Lauri Lepik 

1995. aastal asus tööle Välisministeeriumisse nõunikuna. Aastatel 1996–2000 töötas ta Eesti suursaatkonnas Washingtonis. Aastatel 2000–2004 oli ta Eesti Välispoliitika Instituudi uurija, 2004–2005 oli Kaitseministeeriumi Euroopa julgeoleku- ja kaitsepoliitika büroo juht. Aastatel 2005–2008 oli ta Eesti Alalise Esinduse NATO juures kaitsetalituse vanemnõunik, 2008–2011 esinduse asejuht. Aastatel 2011–2012 oli ta Eesti suursaadik Ukrainas ja Moldovas, 2012–2017 Eesti suursaadik NATO juures.

2017. aasta septembrist 2018. aasta juunini oli ta Eesti suursaadik Ameerika Ühendriikides.Välisministeeriumi pressiteade, 10. september 2017

Isiklikku
Ta on abielus Riina Kionkaga. Tal on kaks last: Tasuja Juhan Lepik ja Krõõt Lea Lepik. 

Viited

Kategooria:Eesti suursaadikud Ameerika Ühendriikides
Kategooria:Eesti suursaadikud Ukrainas
Kategooria:Tallinna Ülikooli vilistlased
Kategooria:Eesti Üliõpilaste Seltsi liikmed
Kategooria:Sündinud 1960